EuroBench/eurobench-wiki-et-topics huggingface dataset:
Teema: Kirjanikud
Läti Henrik ehk Henrik (läti keeles Latviešu Indriķis, ladina keeles Henricus Lettus, Henricus de Lettis, saksa keeles Heinrich von Lettland; enne 1188. – pärast 1259. aastat) oli ristiusu preester ja kroonik, Eesti ja Läti ristiusustamise (Balti ristisõdade ja selle osa, mida nimetatakse eestlaste muistseks vabadusvõitluseks) sündmusi (1180–1227) kajastava "Liivimaa kroonika" autor. Henriku autorsus on küll üldtunnustatud, kuid ükski kroonikakäsikiri teda otsesõnu autoriks ei nimeta. Kõik andmed krooniku kohta pärinevad samast kroonikast. Seetõttu on tema elukäigus palju oletuslikku, näiteks tema noorusest (kuni 1208. aastani) pole teada ühtegi kindlat fakti.
Teema: Linnud
Rodriguese dront (Pezophaps solitaria) oli Madagaskarist idas paiknevat Rodriguese saart asustanud endeemne lennuvõimetu lind, perekonna Pezophaps ainus liik. Rodriguese dront kuulus tuvilaste sugukonda ja koos Mauritiuse saarel elanud dodoga paigutati alamsugukonda Raphinae. Liigi lähim elus olev sugulasliik on Nicobari saartel elav lakktuvi (Caloenas nicobarica).
Teema: Jõed
Torrensi jõgi (inglise keeles River Torrens) on umbes 85 km pikkune jõgi Lõuna-Austraalia osariigis, mis suubub merre Adelaide'is. Torrens on 85 km pikk. Ta algab 480 m kõrguselt, mis teeb tema languks 5,65 m/km. Tema allikas on Mount Lofty ahelikus ja suue Saint Vincenti lahes. Jõe valgla suurus on 508 km² ja vooluhulk suudmes keskmiselt 0,71 m³/s. Enne eurooplaste saabumist elasid jõe valglas kaurnad, kes nimetasid jõge Karra wirraparri. Eurooplaste saabumise järel kaurnate kultuur hävitati ja kaurna keele pärismaised kõnelejad surid 1931 välja, kuid 19. sajandi esimesel poolel oli see keel üsna korralikult dokumenteeritud, mistõttu 1990. aastatel sai võimalikuks keele taassünd. Eurooplased avastasid Torrensi 1836 ja rajasid Adelaide'i juba sama aasta lõpul. Jõgi nimetati koloneli Robert Torrensi järgi, kes parlamendiliikmena propageeris väljarännet Suurbritannia emamaalt kolooniatesse, et vähendada ülerahvastust Briti saartel. Tal oli tähtis roll Lõuna-Austraalia koloonia rajamisel ja ta juhatas esimest komisjoni, mis selle koloonia asutamist organiseeris. 1841 lasti ta lahti huvide konflikti tõttu, kui selgus, et ta oli ka ise Lõuna-Austraaliasse maad ostnud. Austraalia lõunaosas on lähistroopiline kliima, millele on omane ebaühtlane sademete jaotus. Kuna Torrens on peamiselt vihmatoiteline, siis kõigub temagi vooluhulk suures ulatuses. Vihmaperiood on talvel ning sellepärast on suurvesi talvel ja kevadel. Seevastu suvel kuivavad mõned lisajõed niredeks või jäävad täielikult kuivaks. Talviti ja kevaditi on ette tulnud tulvasid, mis purustavad sildu ja ujutavad üle jõe kaldaalasid. Nende vältimiseks on jõe kallastele rajatud pargid, millest ei ole nii kahju, kui jõgi need üle ujutab, ning jõele on rajatud 3 veehoidlat, mis suurvee ajal veega täidetakse ja kuivaperioodi ajal tühjaks lastakse. Eurooplaste elamaasumine jõe valglasse on selle maa-ala elustikku suurel määral mõjutanud. Seda on tehtud nii tahtlikult kui tahtmatult. 19. sajandil võeti linna maa-alalt ma
Teema: Filmid
"Baader Meinhofi kompleks" (saksa keeles "Der Baader Meinhof Komplex") on saksa filmirežissööri Uli Edeli 2008. aastal valminud mängufilm aastatel 1968–1990 tegutsenud Lääne-Saksa terroristlikust rühmitusest RAF.
Teema: Meditsiin
Doos ehk ravimidoos (kr sõnast dosis 'annus') ehk annus ehk ravimiannus on harilikult ühekordseks kasutamiseks määratav kindel kogus ravimit. Saab eristada letaalset ehk surmavat doosi, maksimaalset ja minimaalset doosi (vastavalt suurim ja vähim soovitatav), toksilist doosi ning efektiivset (mõju avaldavat) doosi.
Teema: Kirjanikud
Maria Parr (sündinud 18. jaanuaril 1981 Vanylvenis) on norra lastekirjanik. Ta kirjutab uusnorra keeles. Ta õppis Bergeni Ülikoolis põhjamaade kirjandust ja töötab õpetajana. Tema debüütteos "Vahvlist südamed" (uusnorra keeles "Vaffelhjarte") ilmus 2005. aastal, eesti keeles 2013. Raamat oli Brage kirjandusauhinna nominent ning 2011. aastal tehti selle põhjal Norras telesari. "Vahvlist südamed" on tõlgitud enam kui kümnesse keelde. Raamatu illustreeris Bo Gaustad. Laiema tuntuse saavutas Parr 2009. aastal raamatuga "Vilgukivioru Tonje" (uusnorra keeles "Tonje Glimmerdal"). Raamat võitis mitu kirjandusauhinda, teiste seas Brage kirjandusauhinna (Brageprisen) ja Eestis tõlkelastekirjanduse Paabeli Torni auhinna 2013. aastal. Tema kolmas ja seni viimane lasteraamat "Väravavaht ja meri" (uusnorra keeles "Keeperen og havet", 2017; eesti keeles 2018) võitis samuti Brage kirjandusauhinna ja veel mitu auhinda. Kõik kolm raamatut on ilmunud eesti keeles Riina Hanso tõlkes kirjastuses Eesti Raamat.
Teema: Poliitikud
Hugo von der Borg (27. detsember 1825 (vkj)/8. jaanuar 1826 – 4. (vkj)/16. juuli 1885 Kuressaare, Liivimaa) oli Kuressaare bürgermeister ja linnapea. Hugo von der Borg oli Tartu ülikooli sündiku Carl von der Borgi poeg. H. von der Borg õppis 1846–1850 (lõpetas 1854, grad. stud.) Tartu ülikoolis, oli aastatel 1856–1858 Viljandi kihelkonnakohtu adjunkt. Aastatel 1858–1859 oli H. von der Borg Kuressaare raehärra ja kohtufoogt, alates 1859. aastast kuni surmani bürgermeister, alates 22. aprillist (vkj)/4. maist 1879. aastal ka Kuressaare linnapea.
Teema: Linnud
Linnupeleti on seade või vahend lindude peletamiseks. Linnupeleteid kasutatakse nii põldude ja aedade kaitseks kui ka lindude peletamiseks parkidest, hoonetelt, lennuväljadelt või mõnda muud liiki avalikult territooriumilt. Linnupeletite hulka kuuluvad akustilised linnupeletid, röövlindude maketid, võrkkatted viljapuudel või peenardel, tuules lehvivad plastist või riidest ribad nööridel, traattakistused aknasimssidel, keemilised jms vahendid, samuti Eestis traditsioonilised hernehirmutised. 2010. aastatel on akustilisi linnupeleteid paigaldanud mitmed Eesti omavalitsused (nt Tartu linn ja Kadrina vald), peamiselt tõrjumaks parkidest või elurajoonidest suuri vareslaste (hakkide ja vareste) või kajakate kolooniaid. Elanike arvamused linnuparvede suhtes ning omavalitsuste vastavad meetmed on pälvinud ohtrat tähelepanu ajakirjanduses.
Teema: Meditsiin
Hiina klassikaline meditsiin (中医 pinyin: zhōngyī; zhong 'keskne, sisemine' ('Hiina') ja yi 'meditsiin') on meditsiin, mille alged on religioonilis-šamanistlikus kultuuris ning mille teadmised ja oskused korraldati terviklikuks süsteemiks vormarvuõpetuse abil. Oma klassikalisel kujul on see tihedalt seotud taoismi vaadetega ja on osaks elu toitmise õpetusest yangsheng xue (養生學), millest hiljem arenes välja taoistlik alkeemia. (Mõnes teoses vaadeldakse hoopis elu toitmise õpetuse praktikaid osana Hiina meditsiinist.)
Teema: Jõed
Murray on jõgi Austraalia kaguosas, riigi suurim jõgi. Selle pikkus on 2570 km, koos Darlingiga 3490 km, valgla 1,06 miljonit km², keskmine vooluhulk 330 m³/s. Murray algab Austraalia Alpide läänenõlvult Lumemägedest (Snowy Mountains), kesk- ja alamjooksul voolab tasandikul. Suubub Encounteri lahest liivakünnistega eraldatud Alexandrina järve. Peamiselt voolab ta Uus-Lõuna-Walesi osariigis, merre suubub Lõuna-Austraalias. Suurimad lisajõed on Murrumbidgee ja Darling (mõlemad paremalt). Murray toitub lume- ja vihmaveest. Vooluhulk on väga ebaühtlane, talvel enamik lisajõgesid kuivab. Murray jõe org on Austraalia tähtsaim niisutusala; palju on paise, veehoidlaid ja hüdrosõlmi.
Teema: Mäed
Pico de São Tomé on tegevvulkaan São Tomé ja Príncipes, selle riigi kõrgeim mägi, mille kõrgus on 2024 meetrit. Vulkaan asub São Tomé saare keskelt lääne pool, Oba looduspargis.
Teema: Poliitikud
Leedu suurvürst oli Leedu, Vene ja Žemaitija suurvürstiriigi valitseja tiitel aastatel 1236–1795. Leedu suurvürstid kasutasid, vastavalt poliitilisele vajadusele, vajaliku usutunnistuse järgi ristimist ning seejärel kasutasid ka vastavaid (ristimisjärgseid) nimesid (paganlik + õigeusklik + katoliiklik). Lisaks erinevatele ristinimedele on nende nimekujud erinevad eri riikide ajalookirjanduses. 1236–1291 valitsesid varased suurvürstid. 1291–1440 valitsesid Gedimiinid. 1440–1572 valitsesid Jagelloonid. 1569–1795 Rzeczpospolita (Poola kuningas oli automaatselt Leedu suurvürst).
Teema: Jõed
Connecticuti jõgi on jõgi Ameerika Ühendriikides. See on umbes 655 km pikk ja sellisena pikim jõgi Uus-Inglismaa piirkonnas. Jõgi saab alguse Fourth Connecticut Lake'ist Ameerika Ühendriikide – Kanada piiri lähistel ja suubub Long Islandi väina. Connecticuti jõgi oli koloniaalajal oluline transpordi- ja kaubatee, mida kasutati kaupade ja inimeste liikumiseks sisemaalt rannikule. Sellisena mängis jõgi keskset rolli piirkonna asustamisel ja algses majandusarengus. Suurematest linnadest asuvad jõe ääres Springfield ja Hartford.
Teema: Poliitikud
Kim Chŏng-un (ka Kim Jong-un [hääld. Kim Džong-õn] või Kim Jong-eun, korea 김정은; sündinud 8. jaanuaril 1984 P'yŏngyangis) on Põhja-Korea poliitik, kes alates 2011. aastast on Põhja-Korea riigipea (tiitliga Ülim Juht) ja alates 2012. aastast Korea Töölispartei esimees. Kim on Põhja-Korea teise juhi Kim Chŏng-ili (1941–2011; valitses 1994–2011)) ja tema abikaasa Ko Yŏng-hŭi (1952–2004) teine laps. Ta vanaisa on Kim Il-sŏng, kes oli Põhja-Korea riigi asutaja ja esimene juht vahemikus 1948–1994. Kim on esimene Põhja-Korea juht, kes sündis pärast riigi asutamist. Alates 2010. aasta teisest poolest peeti Kim Chŏng-un'i Põhja-Korea liidrikoha otseseks pärijaks ning pärast ta isa surma kuulutas Põhja-Korea riiklik televisioon ta "Suureks Pärijaks". Lisaks ametile riigipea ja Korea Töölispartei esimehena on Kim ka Sõjaväe Keskkomisjoni esimees, Riigiasjade Komisjoni esimees, Poliitbüroo Presiidiumi liige ja Korea rahvaarmee ülemjuhataja. 18. juulil 2012 ülendati Kim Korea rahvaarmee marssaliks, tugevdades täiendavalt tema positsiooni riigi relvajõudude ülemjuhatajana. 12. detsembril 2013 lasi Kim "reeturlikkuse" eest hukata oma onu, kõrge Põhja-Korea riigiametniku Jang Song-thaeki. Samuti peetakse laialdaselt tõenäoliseks, et Kimi käsul tehti 2017. aasta veebruar Malaisias atentaat tema poolvennale Kim Chŏng-namile.
Teema: Kirjanikud
Ngũgĩ wa Thiong'o (sünninimi James Ngugi; 5. jaanuar 1938 Kamirithu – 28. mai 2025) oli Keenia kirjanik. Ta on kirjutanud romaane, näidendeid, novelle, lastekirjandust ja kirjanduskriitikat. Ta oli rahvuselt kikuju. Algul kirjutas ta inglise keeles, kuid alates 1978. aastast kikuju ja suahiili keeles. Oma teoseid tõlkis ta ise inglise keelde. Ta omandas kõrghariduse Makerere ülikoolis Kampalas. Tema esimene romaan "Weep Not, Child" ilmus 1964. aastal. 1977. aastal vangistati ta poliitilise sõnumiga näidendi tõttu. Vangistuse ajal piinati teda ning ta kirjutas oma esimese kikujukeelse romaani "Caitaani mũtharaba-Inĩ" ("Kurat ristil") tualettpaberile. Pärast vabanemist oli ta sunnitud minema eksiili. 1992. aastal valiti ta New Yorgi Ülikooli kirjandusprofessoriks. 2004. aastal naasis ta Keeniasse, kuid teda ja tema naist rünnati ning ta oli sunnitud taas kodumaalt lahkuma. 2017. aastal peeti teda ennustusportaalides Nobeli kirjandusauhinnale kandideerijate seas favoriidiks. Eesti keeles tema teoseid seni ilmunud ei ole.
Teema: Jalgpall
Poolkaitsja on jalgpallis mängija, kelle positsioon on tavaliselt kaitsjate ja ründajate vahel. Kõiki poolkaitsjaid kokku nimetatakse keskväljaks. Jalgpalliklubi poolt mängu jooksul kasutatav poolkaitsjate arv sõltub võistkonna mängustiilist ja iga mängija ülesandest. Mõned poolkaitsjad mängivad rohkem kaitses, teised ründavad rohkem aega vastaste väravat. Mõnikord on raske vahet teha, kas on tegemist poolkaitsja või ründajaga.
Teema: Jalgpall
Kameruni jalgpallikoondis on Kameruni rahvuskoondis jalgpallis. Kameruni koondis on osalenud maailmameistrivõistlustel kaheksa korda, esimest korda 1982. aastal. Väljalangemismängudele on Kamerun jõudnud vaid korra, 1990. aastal, mil toonase tähtmängija Roger Milla juhtimisel jõuti esimese Aafrika koondisena veerandfinaali, kus kaotati lisaajal Inglismaale. Aafrika rahvaste karikavõistlused on Kamerun võitnud viis korda, millega ollakse Egiptuse järel paremuselt teine koondis Aafrikas.
Teema: Kirjanikud
Tanja Bakić (sündinud 14. septembril 1981 Bijelo Poljes) on Montenegro luuletaja, esseist, tõlkija ja aimekirjanik. 2005. aastal kaitses Tanja Bakić Nikšići ülikooli filosoofiateaduskonnas inglise kirjanduse teemalise magistritöö "The Influences of William Blake's Poetry on the Rock Music of Jim Morrison" ("William Blake'i luule mõju Jim Morrisoni rokkmuusikale") Ta on tunnustatud William Blake'i uurija. Ta on Montenegro Kirjastajate ja Raamatumüüjate Liidu auesimees. Ta elab Podgoricas, kus on töötanud pedagoogi, toimetaja, pressiesindaja, tõlgi ning kirjandusürituste kuraatorina. Temalt on ilmunud arvukalt luuletusi, sealhulgas luulekogud "Treptaj" (1996), "Bolesna ruža" (2009) ja "Trava" (2009). Tanja Bakić kirjutab sageli kirjandusajakirjades. Ta on pälvinud Joan Flora auhinna. Bakići tõlked Inglise metafüüsiliste ja romantiliste poeetide luulest on pälvinud kriitikute kiituse, ta on tõlkinud ka Rabindranath Tagore'i, Herbert George Wellsi, Richard Bachi, George Orwelli ja William Butler Yeatsi teoseid. Ta on osalenud mitmesugustel kirjandusüritustel kogu Euroopas, esinenud loengute ja ettekannetega konverentsidel. Tema teoseid on tõlgitud vähemalt kuude võõrkeelde (sh vene ja albaania keelde).
Teema: Jõed
Mezeni jõgi (komi keeles Mõzõn ) on jõgi Põhja-Venemaal Komi Vabariigis ja Arhangelski oblastis. Jõgi suubub Mezeni lahte. Jõe pikkus on 966 km. Valgla suurus on umbes 78 000 km². Vooluhulk suudmes on keskmiselt 866 m³/s, maksimaalselt 9530 m³/s. Jõgi on segatoiteline, kõige rohkem toitub lumesulaveest. Suurvesi on kevadel lume sulamise järel ja sügisel vihmade tõttu, madalvesi mais-juunis. Jäätub oktoobri lõpust novembri keskpaigani, vabaneb jääkattest aprilli lõpus – mai alguses. Looded on tuntavad suudmest kuni 64 km ülesvoolu. Jõgi algab Timaani kõrgustikult Komimaalt. Tema lähte geograafilised koordinaadid on umbes 55° idapikkust ja 65°30' põhjalaiust. Jõgi voolab edelasse, siis loodesse, siis jälle edelasse. Verhnemezenskis pöördub jõgi lõunasse, Glotovos, kus temasse suubub vasakult Irva jõgi, läände ning voolab läbi Koslani ja Ussogorski. Viimane on ainus koht, kus jõe äärde ulatub raudtee. Ussogorskis pöördub jõgi põhja ja voolab läbi Bolšaja Põssa, kus temasse suubub vasakult Põssa jõgi, Komimaa piirini Arhangelski oblastiga. Kaugemal põhjas, Vožgoras suubub paremalt Mezeni jõkke Mezenskaja Pižma. Vožgoras pöördub jõgi loodesse. Temasse suubuvad vasakult Nizma ja paremalt Sula jõgi, siis voolab ta läbi Koinassi ja temasse suubub paremalt Kõma jõgi, misjärel ta pöördub läände ja voolab läbi Tsenogora kuni Lešukonskojeni. Seal suubub temasse vasakult suurim lisajõgi Vaška. Mezeni jõgi pöördub loodesse, voolab läbi Tselegora ja Kozmogorodskoje. Dorogorskojes suubuvad Mezeni vasakult Kimža ja paremalt suurim parempoolne lisajõgi Pjoza. Seejärel läbib jõgi Mezeni ja Kamenka ning suubub Mezeni lahte Valges meres. Mezenist kuni Bolšaja Põssani kulgeb jõe kaldal maantee, Mezenist Lešukonskojeni kattega, sealt edasi katteta tee, Mezenist Vožgorani jõe paremal, sealt edasi vasakul kaldal. Mezeni jõgi on laevatatav suudmest 201 km kuni Vaška suudmeni Lešukonskojes, aga kevadel suurvee ajal koguni 681 km.
Teema: Linnud
Machaeropterus on linnuperekond tantsulindlaste sugukonnast. Perekonda Machaeropterus liigitatakse järgmised linnuliigid: häälistiib-tantsulind (Machaeropterus deliciosus) (Sclater, PL, 1860) Machaeropterus eckelberryi Daniel F. Lane, Andrew W. Kratter and John P O'Neill, 2017 tulipea-tantsulind (Machaeropterus pyrocephalus) triip-tantsulind (Machaeropterus regulus) (Hahn, 1819) triip-tantsulind (Machaeropterus (r.) regulus) (Hahn, 1819) (Machaeropterus (regulus) striolatus) punatriip-tantsulind Machaeropterus striolatus (Bonaparte, 1838).
Teema: Kirjanikud
René Guillot (1900 Courcoury, Prantsusmaa – 26. märts 1969 Pariis) oli prantsuse lastekirjanik. Pärast ülikooli õpinguid Prantsusmaal elas teise maailmasõja alguseni Senegalis ning töötas matemaatikaõpetajana. Eesti keeles tema teoseid seni ilmunud ei ole.
Teema: Poliitikud
Viktor Fainberg (vene keeles Виктор Исаакович Файнберг; 26. november 1931 Harkiv – 2. jaanuar 2023) oli Nõukogude Liidu dissidentliku liikumise üks juhtfiguure. Ta võttis osa 25. augusti demonstratsioonist aastal 1968 Punasel Väljakul. Ta sündis aastal 1931 Harkivis juudi perekonnas. Aastal 1957 sattus ta seoses antisemiitliku olukorraga kaklusse miilitsaga, mille eest määrati talle karistuseks aasta paranduslikke töid. Aastal 1968 lõpetas ta inglise filoloogina Leningradi Riikliku Ülikooli, diplomitöö valmis tal Jerome David Salingeri kohta. Aastal 1974 emigreerus ta koos perega Prantsusmaale.
Teema: Jõed
Dirty Devil on jõgi Põhja-Ameerikas Ameerika Ühendriikide lääneosas. Jõgi algab Colorado platoolt, voolab valdavalt itta ja kagusse. Suubub paremalt Coloradosse. Pikkus 129 km.
Teema: Jalgpall
Premier League (Premiership aastatel 1993–2007; praegune nimi sponsorite tõttu Barclays Premier League) on Inglismaa jalgpalli kõrgeim liiga. Liiga alustas tegevust 1992. aastal ning sinna kuulub 20 meeskonda. Premier League'i hooaeg algab augustis ja lõpeb mais, selle aja jooksul mängib iga jalgpalliklubi 38 mängu (hooaja jooksul toimub 380 liigamänge). Premier League'is osalenud 45 meeskonnast on meistriks tulnud vaid 5: Manchester United (13 tiitlit) Arsenal (3), Chelsea (3), Manchester City (2) ja Blackburn Rovers (1).
Teema: Linnud
Linnustik ehk ornitofauna on mingi ala linnud (linnuliigid ja isendid kokku võetult). Sõltuvalt vaadeldavast alast saab rääkida metsa-, mere-, soo-, vee- jne linnustikust.
Teema: Jõed
Beari jõgi (inglise keeles Bear River) on jõgi Ameerika Ühendriikides, suurim Suurde Soolajärve suubuv jõgi. See voolab läbi Wyomingi osariigi edelaosa, Idaho osariigi kaguosa ja Utah' osariigi põhjaosa. Jõe lähe asub Utah' osariigis Uinta mägedes. Jõe pikkus on 560 km. See on Põhja-Ameerika pikim jõgi, mille veed ühtegi merre ei suubu. Beari jõge kasutatakse ulatuslikult põldude niisutamiseks selle orgudes Utah' ja Idaho osariigis.
Teema: Jalgpall
Roheneemesaarte jalgpallikoondis on Roheneemesaarte rahvuskoondis jalgpallis. Roheneemesaared iseseisvusid 1975. aastal. Jalgpallikoondise esimene kohtumine toimus 1978. aastal Guinea meeskonnaga. Roheneemesaarte jalgpalliliit asutati 1982 ja FIFA-ga liituti 1986. aastal. Aafrika rahvaste karikavõistlustel on jõutud 2 korral veerandfinaali (2013 ja 2023). 2025. aastal kvalifitseerus meeskond 2026. aasta MM-finaalturniirile.
Teema: Filmid
"300" on 2006. aastal linastunud Ameerika Ühendriikide fantaasiamärul, mille lavastas Zack Snyder. Linateos põhineb Frank Milleri samanimelisel koomiksil, mis räägib väljamõeldud versiooni Termopüülide lahingust. Film esilinastus 9. detsembril 2006 Austini iga-aastasel filmimaratonil "Butt-Numb-A-Thon". "300" tuli USA-s nii tavalistes kui ka IMAX-i kinodes ekraanile 9. märtsil 2007. Film lõi kassarekordeid, ehkki filmikriitikud taunisid nii selle olemust kui ka stiili.
Teema: Meditsiin
Eesti Biomeditsiinitehnika ja Meditsiinifüüsika Ühing (lühend: EBMÜ) on aastal 1994 Tallinnas asutatud ühing. EBMÜ põhiülesanded on põhikirja alusel järgmised: 1) teha tervis- ja loodushoiualast selgitustööd; 2) toetada teaduse ja tehnika arengut oma valdkonnas; 3) koordineerida arstide ja tehnikaala spetsialistide koostööd; 4) korraldada publitseerimisalast tööd oma valdkonnas; 5) korraldada ameti- ja täienduskoolitust; 6) teha koostööd, vahetada kogemusi ja informatsiooni teiste kutsealade ning asutuste ühendustega, samuti välisriikide ja rahvusvaheliste analoogiliste organisatsioonidega.
Teema: Jalgpall
Jalgpallikohtunik on spordikohtunik, kes viib läbi jalgpallimatši. Jalgpallikohtunik lähtub oma otsuste tegemisel kirjapandud eeskirjadest. Enne iga jalgpallimatši määratakse peakohtunik, kaks abikohtunikku ja mõnes ka neljas kohtunik ja ka 2 VAR ehk videoabikohtunik.
Teema: Mäed
Tahat (araabia keeles جبل تاهات) on mägi Sahara kõrbes, Ahaggari mägismaa ja Alžeeria kõrgeim punkt (3003 m). Tahati geograafilised koordinaadid on 23° 17′ N, 5° 21′ E. Lähim linn Tamanrasset asub 56 km lõuna pool. Tahati lõunajalamilt algab vadi, mis kulgeb lääne suunas ja lõpeb Ténérés. Ahaggari mägismaalt algavad vadid igas suunas. Tahat on kustunud vulkaan. Tahati ümbrusest on leitud kaljumaalinguid, mis on dateeritud 10 000 ja 4000 aasta vanuseks.
Teema: Jõed
Arkansas [a:rkanso:] on jõgi Põhja-Ameerikas. Algab Kaljumäestikust. Ülemjooksul voolab mägijõena valdavalt lõuna ja kagu suunas. Keskjooksul voolab Suurel tasandikul valdavalt ida ja kagu suunas. Suubub paremalt Mississippisse.
Teema: Poliitikud
Parun Viktor Karl Jakob von Maydell (16. vkj / 28. august ukj 1838 Haapsalu Eestimaa kubermang – 27. jaanuar vkj / 8. veebruar ukj 1898 Stuttgart) oli baltisaksa insener, Eesti poliitik ja Tallinna linnapea. Viktor Maydell pärines vanast ja paljuharulisest Eestimaa von Maydellide aadlisuguvõsast, kuuludes Keila kihelkonna Rahula mõisast välja kasvanud harru. Viktor Maydelli, mereväe kaptenleitnandist vanaisa Karl Ludwig von Maydell (1771–1844) pani aluse suguvõsa Rahula nooremale liinile, mida jätkas erukaptenist isa Alexander Kasimir von Maydell (1805–1850). 1858. aastal õppis Viktor von Maydell Heidelbergis, seejärel 1858–1862 inseneriteadusi Zürichis, lõpetades kooli inseneridiplomiga. Venemaale tagasi pöördunult astus ta Venemaa keisririigi raudteede valitsuse teenistusse ja oli aastatel 1863–1872 Odessa raudteel Odessa–Tiraspoli lõigu sektsiooniinsener ning osales osakonnainsenerina Jelizavetgradi–Krementšugi ja Krementšugi–Harkovi raudtee ehitusel. Aastatel 1872–1873 juhatas V. von Maydell iseseisvalt Znamenka–Nikolajevi raudteeliini ehitust ja seejärel lahkus raudtee-ehituse ärist ning pöördus 1874. aastal tagasi Eestimaale. Lõuna-Venemaal panustas ta aastatel 1873–1876 kaheksasse Nikolajevi linna viljaaita, mis talle järgnevalt suurt tulu tõid. 1874. aastal ostis von Maydell krahv C. Buxhöwdenilt 125 000 hõberubla eest suure Viimsi mõisa koos Aegna saare, Haabneeme mõisa ning Pirita ranna ja Pirita kloostri varemetega. 1882. aastal müüs ta omandatu ja ostis suvituskohaks Keila kihelkonna Kõltsu mõisast eraldatud mereäärse mõisamaakoha Seehof, talle kuulus ka mitu uhket linnamaja Tallinnas. Linnas kinnisvara omandamisega omas ta uue linnaseaduse kohaselt valimisõigust ja valiti 1877. aastal Tallinna Linnaduuma (volikogu) valimistel ka Tallinna linnavolinikuks. 1880. aastal valiti ta ehitusasjadega tegelevaks linnanõunikuks. V. von Maydell valiti Tallinna linnavolikokku ka järgnevatelgi linnaduuma valimistel (1881., 1885., 1890. ja 1892. aastal) ning ta jätkas
Teema: Jalgpall
Võõrsil löödud väravate reegel on jalgpallimatši võitja otsustamise viis, kui meeskonnad mängivad kaks korda - kodus ja võõrsil. Reegli järgi loevad vastasmeeskonna staadionil löödud väravad topelt juhul, kui kahe mängu koondseis on viigiline [2]. See tähendab, et juhul kui meeskond A võidab kodumängu seisuga 1:0, kuid kaotab võõrsil mängu 2:1, siis koondseisult 2:2 edeneb meeskond A võõrsil löödud värava eelisega. Enamik juhtudel on see taolises olukorras peamine võitja selgitamise viis, olukorras kus ka võõrsil löödud väravatega ei ole võimalik meeskondasid eraldada, otsustatakse võitja penaltiseeriaga.
Teema: Poliitikud
Harry-Eduard-Ottokar Koch (18. juuli 1880 Võrumaa – 3. juuni 1939 Frankfurt) oli Eesti poliitik. Harry Koch oli 1920. aastal Eestimaa Kindlustuse Aktsiaseltsi asutajaliige ja direktor, aastatel 1925–1932 Saksa kultuuromavalitsuse president ja I Riiginõukogu liige, vähemusrahvuste kultuuri alalt. Tema vend oli Hermann Koch.
Teema: Filmid
"Pimeduse rüütel" (inglise keeles The Dark Knight) on 2008. aastal linastunud mängufilm superkangelasest Batmanist, mille režissöör on Christopher Nolan. Bruce Wayne'i kehastab Christian Bale.
Teema: Mäed
Denali (ametlik nimi 1917–2015 Mount McKinley William McKinley järgi; Venemaa keisririigi ajal kutsuti mäge Bolšaja Gora (vene keeles Большая Гора 'Suur mägi'); 1880.–1890. aastatel Densmore'i mägi Frank Densmore'i järgi) on mägi Alaska ahelikus. Mäe kõrgus on 2013. aasta andmete järgi 6168 meetrit (1952. aasta fotogramm-meetriliste mõõtmiste järgi 6194 m). Denali on kõrgeim mägi Põhja-Ameerikas, ühtlasi Ameerika Ühendriikide ja Alaska osariigi kõrgeim tipp.
Teema: Kirjanikud
Derek Alton Walcott (23. jaanuar 1930 Castries, Saint Lucia – 17. märts 2017 samas) oli Lääne-India ingliskeelne kirjanik ja kunstnik. Aastal 1992 sai ta Nobeli kirjandusauhinna.
Teema: Meditsiin
Siin tutvustatakse ravimit või ravimeetodit, kuid kirjutatu pole arstlik nõuanne ja see ei asenda arsti konsultatsiooni. Vikipeedia ei vastuta iseravimise tagajärgede eest. Beetadinutuksimaab (ka Dinutuksimaab beeta) on onkoteraapias (immunoteraapia) kasutatav veenisisese infusioonilahuse kontsentraat, mis on kimäärne monoklonaalne IgG1 antikeha ja toodetud Hiina hamstri munasarjarakkudes rekombinantse DNA-tehnoloogia baasil. Farmakoterapeutiline rühm: kasvajavastased ained, monoklonaalsed antikehad, ATC-kood: L01XC. Beetadinutuksimaabi tohib Euroopa Liidus välja kirjutada. Euroopa Komisjon on ravimile 2017. aasta II kvartalis väljastanud müügiloa.
Teema: Filmid
"KPop Demon Hunters" on 2025. aastal valminud Ameerika Ühendriikide animeeritud muusikaline fantaasiafilm, mille režissöörid on Maggie Kang ja Chris Appelhans, kes on ühtlasi ka stsenaristid koos Danya Jimenezi ja Hannah McMechaniga. Sony Pictures Animationi toodetud Netflixi filmile on oma hääle andnud Arden Cho, Ahn Hyo-seop, May Hong, Ji-young Yoo, Yunjin Kim, Daniel Dae Kim, Ken Jeong ja Lee Byung-hun. Film räägib K-popi tüdrukutebändist Huntrix, kes elavad salaja topeltelu deemoniküttidena. Nad astuvad vastamisi poistebändiga Saja Boys, kelle liikmed osutuvad deemoniteks.
Teema: Jalgpall
Keenia jalgpallikoondis on Keenia rahvuskoondis jalgpallis. Keenia meeskond on viiel korral kvalifitseerunud Aafrika rahvaste karikavõistlustele, kuid maailmameistrivõistluste finaalturniirile pole veel jõudnud.Sa oled gei
Teema: Kirjanikud
Viktor Dragunski (vene keeles Виктор Юзефович Драгунский; 1. detsember (mõnede allikate järgi 30. november) 1913 New York – 6. mai 1972 Moskva) oli juudi rahvusest venekeelne lastekirjanik. Viktor Dragunski sündis Ameerika Ühendriikides Venemaa Keisririigist pärit juudi immigrantide perekonnas. 1914. aastal, vahetult enne Esimese maailmasõja algust, pöördus perekond Gomelisse tagasi. Viktor Dragunski isa suri Venemaa kodusõja ajal tüüfusesse, tema kasuisa, punane komissar Ippolit Voitsehhovitš hukkus 1920. aastal. 1925. aastal asus Viktor Dragunski koos ema ja teise kasuisaga, juudi teatri näitleja Mihhail Rubiniga elama Moskvasse. Varsti seejärel läks Rubin teatriga külalisetendustele ja ei tulnud enam tagasi. Tema edasine saatus on teadmata. Kooli lõpetamise järel töötas Dragunski treialina tehases Samototška ja seejärel oli alates 1930. aastast sadulsepa õpilane vabrikus Sport-Turizm. Pärast Kirjanduse ja teatri töökoja lõpetamist asus Dragunski tööle Transporditeatris. Noorte talentide ülevaatusel esinemise järel kutsuti ta tööle Satiiriteatrisse. Teise maailmasõja ajal oli ta algul maakaitseväes ja seejärel esines rinde kontsertbrigaadis. 1945. aastal sai Viktor Dragunskist Filminäitlejate Teatristuudio näitleja. Aastatel 1948–1958 oli ta kirjandus- ja teatriparoodiaansambli Sinjaja Ptitška juhataja. Kirjanduslikku tegevust alustas Viktor Dragunski 1940. aastatel, kui kirjutas följetone ja estraadipalade tekste. 1961. aastal ilmus ta esimene Deniska lugude raamat "Он живой и светится" ('Ta on elus ja helendab'). Järgnesid "Расскажите мне про Сингапур" ('Rääkige mulle Singapurist', 1961), "Человек с голубым лицом" ('Sinaka näoga mees', 1963), "Девочка на шаре" ('Tüdruk pallil', 1964), "Ста­рый мореход" ('Vana merehunt', 1964), "Денискины рассказы" ('Deniska jutud', 1966) ja "По­хититель собак" ('Koertevaras', 1966). Eesti keeles on 1977. aastal ilmunud valik Viktor Dragunski lastejutte pealkirjaga "Deniska jutud".
Teema: Linnud
Maasarviklased (Bucorvidae) on lindude sugukond sarvlinnuliste seltsis. Ainsa perekonnana kuulub sugukonda maasarvik (Bucorvus). Sugukonnas on kaks Aafrikas esinevat linnuliiki: sudaani maasarvik (Bucorvus abyssinicus) ja lõuna-maasarvik (Bucorvus leadbeateri). 2013. aastal avaldatud uurimus leidis, et perekond kiiverlind (Bycanistes) maasarviklastega lähedas suguluses.
Teema: Linnud
Kurelised (Gruiformes) on lindude klassi kuuluv selts. Teadlased vaidlevad, milliseid liigid peaksid sinna kuuluma ja millised mitte. Belgia ornitoloog Verheyen on öelnud, et kureliste hulka tavatsetakse lugeda kõiki linnuliike, kes on küllalt suured, mõnevõrra ebatavalise välimusega ja teadmata süstemaatilise kuuluvusega. Viimaste uuringute andmetel on osa nendest "ebatavalistest kurelistest" kureliste seltsiga nõrgalt või üldse mitte seotud. Sellepärast arvatakse osa allpooltoodud linnurühmadest edaspidi omaette seltsidesse, aga veel ei ole teada, missugused nimelt. Välimuselt, siseehituselt ja eluviisilt on kurelised mitmekesised. Sagedamini pesitsevad nad soodes ja maapinnal, harvemini puu otsas. Väiksemad on 15–20 cm kõrgused, suuremad väljasurnud liigid on olnud üle 2 m kõrged. Kurelised on üks kõige iidsemaid lindude seltse. Nad eksisteerisid juba keskaegkonnas koos saurustega. Ühtlasi arenes selles seltsis lennuvõimetus kiiremini kui teistes tollastes linnurühmades: kolmandik väljasurnud kurglastest olid täiesti või peaaegu lennuvõimetud. Kureliste hulka kuulub alla kahesaja liigi. Toonekurelised ei ole kurelistega seotud, vaid on eraldi selts.
Teema: Filmid
"Vaimudest viidud" (jaapani keeles 千と千尋の神隠し Sen to Chihiro no Kamikakushi; inglise keeles "The Spiriting Away of Sen and Chihiro", ka "Spirited Away") on 2001. aastal linastunud Jaapani animafilm (anime), mille lavastas Hayao Miyazaki. 2002. aastal võitis linateos Berliini filmifestivalil Kuldkaru ja järgmisel aastal ka Oscari parima joonisfilmi kategoorias.
Teema: Filmid
"Teine parim hotell terves Indias" (inglise keeles "The Second Best Exotic Marigold Hotel") on Suurbritannia filmilavastaja John Maddeni 2015. aastal valminud draamakomöödia, mis on järg tema 2011. aasta filmile "Parim hotell terves Indias".
Teema: Poliitikud
Vabahärra Alexander Johann Karl Magnus von der Pahlen (29. detsember 1819 Tallinn Eestimaa kubermang Venemaa keisririik – 7. august 1895 Palmse mõis, Rakvere kreis Eestimaa kubermang Venemaa keisririik), maapoliitik, Eestimaa rüütelkonna peamees 1862–1868, Balti raudteekompanii president ja Peterburi–Tallinna raudteeliini (Balti raudtee) ehituse organisaator, Tallinna aukodanik, Eestimaa Kirjanduse Ühingu president (1872), ning Palmse, Vaida, Arbavere, Rooküla ja Aruvalla mõisnik. Carl Magnus von der Pahleni ainuke poeg Alexander von der Pahlen päris Palmse mõisa 1863. aastal. Lisaks Palmsele kuulusid talle ka Vaida, Aruvalla ja Arbavere mõis. Aastatel 1862–1868 oli ta Eestimaa rüütelkonna peamees, 1867–1868 Eestimaa maanõunik, riiginõunik. Balti Raudtee Seltsi presidendina pühendas ta palju energiat ja organisatoorseid võimeid Balti Raudtee rajamisele ning aastal 1870. avatigi raudteeliin Peterburi, Tallinna ja Paldiski vahel. Selle eest nimetati ta Tallinna aukodanikuks. Lisaks riigitööle oli tal suur huvi loodusteaduste, eriti geoloogia vastu. Aleksander von der Pahleni vapp-epitaaf asub Tallinna toomkirikus.
Teema: Jõed
Gudenå ehk Gudenåen on jõgi Euroopas Jüüti poolsaare idaosas, pikkusega 176 km; see on Taani pikim jõgi. Gudenå ei ole Taani veerohkeim jõgi, see on Skjern. Valgla pindala on 2643 km².
Teema: Meditsiin
E-tervis on mõiste, millega tähistatakse üldisi info- ja kommunikatsioonitehnoloogial põhinevaid vahendeid haiguste ennetamiseks, diagnoosimiseks, raviks ja seireks ning tervise säilitamiseks ja elulaadi kujundamiseks. E-tervise mõiste ei ole rangelt defineeritud, see on ajas muutunud ja võib hõlmata praktiliselt kõike, mis on seotud arvutite ja meditsiiniga. 2005. aastal läbi viidud uuringus leiti mõistele 51 unikaalset määratlust. Mõned väidavad, et e-tervis on võrdne tervishoiuinformaatikaga, mille lai määratlus hõlmab erinevaid elektroonilisi/digitaalseid protsesse tervishoius, samas kui teised kasutavad e-tervist kitsamas tähenduses, et viidata tervishoiupraktikatele, milles kasutatakse internetti. See võib hõlmata ka mobiiltelefonide tervishoiurakendusi, mida koondab nimetus "m-tervis".
Teema: Jalgpall
Curaçao jalgpallikoondis on Curaçao rahvuskoondis jalgpallis, mis esindab Curaçaod alates 2011. aastast. Seda haldab Curaçao jalgpalliliit, mis on 1921. aastal asutatud Hollandi Antillide jalgpalliliidu õigusjärglane. Curaçao koondis on Põhja- ja Kesk-Ameerika jalgpalliliidu CONCACAF liige, kuuludes Kariibi jalgpalliliitu.
Teema: Jõed
Jõgi on mööda maapinda kulgev looduslik mageda veega vooluveekogu. Jõgi kulgeb enamasti piki väljakujunenud jõesängi ookeanisse, merre, järve või teise jõkke. Kunstlikke vooluveekogusid ei nimetata jõgedeks, vaid kanaliteks ja kraavideks. Suuremaid vooluveekogusid nimetatakse jõgedeks ja väiksemaid ojadeks. Teaduslikult ei erista jõge ja oja kindel mõõt, mistõttu on nende liigitamine tunnetuslik ja ajaloos välja kujunenud. Mõni jõgi on hooajaline, jäädes kuival aastaajal veeta või voolates täielikult või osaliselt maa all, näiteks Kuivajõgi Harjumaal. Jõed on osa suurest veeringest. Vesi jõuab jõkke põhiliselt maapinna ning kraavide, allikate ja muude jõkke suubuvate veekogude kaudu. Jõgesid uuriv teadusharu on potamoloogia.
Teema: Linnud
Kiiver-pärlkana (Numida meleagris) on linnuliik kanaliste (Galliformes) seltsist pärlkana (Numida) perekonnast. Kiiver-pärlkana on oma perekonna ainus liik. Kiiver-pärlkana on levinud Aafrika mandril allpool Saharat, kuid teda on introdutseeritud ka Brasiiliasse, Austraaliasse ja Euroopasse (nt Lõuna-Prantsusmaale).
Teema: Jõed
Ohhoota (vene keeles Охота) on jõgi Venemaa idaosas Habarovski krais. Jõe pikkus on 393 km, valgla pindala 19 100 km². Ohhoota jõelähe asub Suntar-Hajata ahelikus, edasi voolab jõgi lõuna poole laias orus Judoma ja Kuhtui aheliku vahel ning suubub Ohhoota merre. 32 km kaugusel jõe suudmest ühendab teda Kuhtui jõe lisajõe Haibassiga harujõgi. Ohhoota jõe kaldad on kaetud metsaga, jõgi on vääriskala kudemiskoht. Jõgi toitub lumesulamis- ja vihmaveest. Keskmine äravool on umbes 200 m³/s. Oktoobri lõpust maini on jõgi kaetud jääga. Ohhoota jõgi on parvetav ja alamjooksul ka laevatatav. Jõe suudmealal paikneb Venemaa esimene vene asula Vaikse ookeani rannikul Ohhotsk.
Teema: Kirjanikud
Hugh John Lofting (14. jaanuar 1886 Maidenhead, Berkshire, Suurbritannia – 26. september 1947 Topanga, California, USA) oli briti kirjanik, kes on saanud tuntuks Doktor Dolittle'i lugudega, mis kuuluvad maailma lastekirjanduse klassikasse. Lofting sündis inglise ja iiri päritolu vanemate peres, kus oli 5 poega ja 1 tütar. Pere vanim poeg Hilary Lofting emigreerus 1915 Austraaliasse ja sai seal kirjanikuks. Hugh sai hariduse Sheffieldis Mount St Mary's College'is. Kõrghariduse omandas ta USA-s Massachusettsi Tehnoloogiainstituudis ehitusinserina. Hugh oli kolm korda abielus. Tema abikaasad olid Flora Werner Small (1912–1927), Katherine Ganson Harrower (1929–1929) ja Josephine Fricker (1935–1947). Tal oli kolm last. Esimeses maailmasõjas teenis ta Iiri kaardiväeosas (Irish Guards). Sõjakoledusi nähes sai temast veendunud sõjavastane. Ta ei tahtnud koju kirjutada oma tegelikust elust rindel, pidades sealseid sündmusi liiga õudseteks või liiga igavateks. Selle asemel kirjutas ta oma lastele väljamõeldud loomaarstist, kes oskas loomadega kõneleda, ja need kirjad said aluseks Doktor Dolittle'i lugudele. Lofting illustreeris oma raamatuid ise. Ta sai sõjas raskelt haavata ning kolis koos perega Ameerika Ühendriikidesse Connecticuti osariiki. Ta suri 1947 oma kodus Californias maksatsirroosi, aga maeti Connexticuti osariiki Killingworthi. Tema poeg Christopher sai oma isa kirjandusliku pärandi haldajaks.
Teema: Mäed
Gasherbrum I (K5) on mägi Aasias Karakoramis Pakistani ja Hiina piiril. Mägi paikneb K2-st kagusuunas kõrvalises ja inimeluks sobimatus paikkonnas, selle kõrgus on 8080 meetrit.
Teema: Poliitikud
Thengiz Gudava (gruusia keeles თენგიზ გუდავა, vene keeles Тенгиз Зурабович Гудава; 28. november 1953 Samtredia – 16. aprill 2009 Praha) oli gruusia ajakirjanik ja inimõiguste aktivist. Ta pagendati Nõukogude Liidust 1987. aastal ning töötas 17 aastat Vabadusraadio heaks. Ta lõpetas Moskva meditsiiniinstituudi biofüüsika alal. Koos oma vennaga Eduardiga liitus ta dissidentliku liikumisega. Nad moodustasid rokkbändi Phantom, millega suunasid inimeste tähelepanu inimõiguste probleemidele. 1982. aastal ta arreteeriti ning hoiti aasta aega uurimiseks kinni, misjärel määrati talle 7 aastat vangistust ja 3 aastat pagendust nõukogudevastase tegevuse eest. Vend Eduard protesteeris 1985. aasta novembris avalikult tema karistuse vastu ning talle määrati 4 aastat vanglakaristust. Vennad vabastati 1987. aastal tingimusel, et nad lahkuvad Nõukogude Liidust. Ta läks Münchenisse ja 1995. aastal Prahasse. Ta tegi koostööd nõukogude dissidentidega ning kirjutas Nõukogude Liidu poliitiliste, majanduslike ja kultuuriliste probleemide teemadel. 2004. aastast oli ta vabakutseline ajakirjanik. Ta on kirjutanud ka luulet ja kaks romaani (2003, 2008). 20. aprillil 2009 teatas Vabadusraadio tema surmast Prahas "segastel asjaoludel". Teate järgi oli Gudava 15. aprilli õhtul lahkunud oma korterist, et osta sigarette, ning siis teadmata kadunud. Teadvusetu mehe leidis möödasõitja 20-minutilise sõidu kaugusel Gudava kodust. Gudava suri teel haiglasse. Politsei leidis ta laiba surnukuurist ning nimetas surmapõhjuseks autoõnnetuse, kuid ei selgitanud täpsemaid asjaolusid.
Teema: Mäed
Üksildane mägi ehk Erebor on mägi inglise ulmekirjaniku John Ronald Reuel Tolkieni raamatutes "Kääbik ehk Sinna ja tagasi" ning sarjas "Sõrmuste isand". Kolmandal Ajastul asus Üksildane mägi Rhovanionis lõuna pool Hallmägesid, Sünklaane ja Raudmägede vahel. 1999. aastal asus sinna päkapikkude kuningas Thrain I, kelle ajal kujunes Ereboris välja Mäealune kuningriik. Enam kui seitsme sajandiga muutus päkapikkude kuningriik jõukaks ja võimsaks. 2770. aastal hävitas selle riigi tiivuline tuld purskav lohe Smaug Kuldne, kes ajas päkapikud minema. Smaug elas Ereboris üle kahesaja aasta, tegeledes peamiselt magamisega hiiglasliku varahunniku otsas mäealustes kambrites. 2941. aastal häirisid lohe rahu kääbik Bilbo Paunaste, päkapikk Thorin ja tema kaaskond, ent kui raevunud Smaug lendas kättemaksu ihates välja, ootas teda surm Bard Vibuküti käe läbi. Päkapikud tulid Ereborile tagasi ning kuningas Dáin II taastas Mäealuse kuningriigi jõukuse ja kuulsuse. Sõrmuse sõja ajal ründasid Sauroni väed Erebori ja piirasid selle sisse. Pärast Võimusõrmuse hävitamist hajusid aga pimeduse jõud ning päkapikud ja nende liitlased, Oru inimesed, lõid puruks Erebori piiranud orkide ja idalaste väed. Neljandal Ajastul oli Erebor endiselt jõukas ja sõltumatu riik, kuid sidus end tihedalt kuningas Elessari võimu all asuva Arnori ja Gondori Taasühendatud Kuningriigiga.
Teema: Jõed
Buffalo Bayou on 85 km pikkune jõgi Texase osariigis Põhja-Ameerikas. Ta suubub Galvestoni saare juures Mehhiko lahte. Buffalo Bayou kaldale on rajatud Houstoni linn. Suures osas on jõge oluliselt ümber ehitatud, süvendatud ning kaldaid betoneeritud. Houstoni linna piires on üksikutesse kohtadesse jõekaldal jäetud ka loodusliku taimestikuga alasid.
Teema: Linnud
Réunioni iibis (Threskiornis solitarius) on India ookeanis Réunioni saarel elanud endeemne, juba 18. sajandi alguses välja surnud iibiseliik. Esimesed subfossiilid leiti 1974. aastal ja liik kirjeldati 1987. aastal. Réunioni iibise lähimaks sugulasliigiks peetakse Madagaskari valgesilm-iibist, pühaiibist ja kaelusiibist. 17. ja 18. sajandi rändurite teadete järgi Réunionil elanud valgest linnust, kes vaevalt lendas ja eelistas üksindust, oletati, et lind on drondi sugulane, "valge dodo" või "réunioni dront".
Teema: Jalgpall
Ballon d'Or (eesti keeles mööndav Kuldpall) on jalgpalliauhind, mida antakse Euroopa aasta parimale jalgpallurile alates 1956. aastast. Tunnustuse algatas prantsuse jalgpalliajakiri France Football. Euroopa aasta jalgpalluri valivad UEFA liikmesriikide klubides mängivate jalgpallurite seast igal aastal Euroopa jalgpalliajakirjanikud. 1995. aastani pidi see jalgpallur olema eurooplane. 2010. aastal ühendati Euroopa aasta jalgpalluri ja FIFA aasta jalgpalluri aunimetus ning edaspidi sai maailma parim jalgpallur auhinna FIFA Ballon d'Or. 2016. aastal otsustasid France Football ja FIFA need uuesti lahutada.
Teema: Kirjanikud
János Arany (2. märts 1817 Nagyszalonta (tänapäeval Salonta, Bihori maakond, Rumeenia) – 22. oktoober 1882 Budapest) oli ungari ajakirjanik, proosakirjanik, luuletaja ja tõlkija. Teda on nimetatud "ballaadide Shakespeare'iks" – ta kirjutas üle 40 ballaadi, mida on tõlgitud rohkem kui 50 keelde.
Teema: Jõed
Detroiti jõgi on jõgi Põhja-Ameerikas, mis Suure järvistu valglas voolab põhjas Saint Clairi järvest lõunasse Erie järve. Tiheda laevaliiklusega jõe paremkaldal asub suurlinn Detroit, ja vasakkaldal Kanada lõunapoolseim linn Windsor. Ameerika Ühendriikide ja Kanada vahel moodustab jõgi kogupikkuses riigipiiri.
Teema: Filmid
"Pimeduse rüütli taastulek" (inglise keeles The Dark Knight Rises) on 2012. aastal valminud Ameerika Ühendriikide mängufilm superkangelasest Batmanist, mille režissöör on Christopher Nolan. Bruce Wayne'i kehastab Christian Bale. Peetakse mõnede kriitikute hinnangul üheks kõigi aegade parimaks filmiks
Teema: Poliitikud
Robin Morgan (sündinud 3. jaanuaril 1941) on USA radikaalne feministlik aktivist, kirjanik ja ajakirjanik. 1960. aastatel võttis ta osa kodanikuõigusi pooldavatest ja sõjavastastest liikumistest. Ta on üks 1960. aastate lõpus asutatud radikaalsete feministlike organisatsioonide New York Radical Women ja W.I.T.C.H. rajajaid. Morgan sündis Florida osariigis ja kasvas üles New Yorgi lähedal. Palka hakkas ta teenima juba kaheaastaselt, kui ema ja tädi Sally olid ta esitanud lapsmodelliks. Nelja-aastaselt oli tal oma raadiosaade "Väike Robin Morgan" ja eriti kuulsaks sai ta üheksa-aastaselt, kui hakkas mängima Dagmar Hansenit 1950. aastate telesarjas "Mama". Kui ta 1956. aastal näitlemise lõpetas, oli ta kuulsusest tüdinud ja otsustas pigem luuletajaks saada kui edasi näitleja olla. Ema pettumuseks astus ta Columbia Ülikooli. Pärast selle lõpetamist töötas ta New Yorgis kirjandusagendi ja vabakutselise toimetajana. Tema luuletusi hakati avaldama 1960. aastatel. Ta oli koos Abbie Hoffmani ja Paul Krassneriga Youth International Party liige. 1968. aastal liitus ta demonstratsioonidega Valerie Solanase vabastamiseks (kes oli saanud karistuseks kolmeaastase vabadusekaotuse Andy Warholi mõrvakatse eest). Radikaalse feministina protestis ta ka Miss Ameerika valimisürituse vastu 1968. aasta septembris. Ta asutas radikaalse feministliku rühmituse, mis tegi tänavateatrit, et tõmmata tähelepanu seksismile. 1970. aastatel hakkas ta radikaalfeministlikel teemadel ka kirjutama. Lisaks luulele ja feministlikele artiklitele koostas ta antoloogiad "Sisterhood is Powerful" (1970), "Sisterhood is Global" (1984) ja "Sisterhood is Forever" (2003). 1989–1993 oli ta ajakirja Ms. Magazine peatoimetaja. Praegu elab Morgan New Yorgis.
Teema: Jõed
Laja (vene Лая) on jõgi Euroopas Põhja-Venemaal Arhangelski oblastis. Voolab põhja. Suubub vasakult Dvinasse. Jääkatte all oktoobri lõpust või novembri algusest kuni aprilli lõpuni. Viimane lisajõgi enne Dvina suubumist Põhjamerre. Pikkus 131 km. Suuremad lisajõed on Lita, Šuhta, Jetša (Jatša).
Teema: Meditsiin
Bakterieemia ehk bakterveresus (ka baktereemia) on elujõuliste bakterite esinemine veres. Normaalses olekus on veri steriilne ja seega viitab bakterite esinemine veres infektsioonile. Tavaliselt on bakterieemia mööduv, sest organismi immuunsüsteem kõrvaldab selle. Bakterieemia võib aga esile kutsuda kogu keha hõlmava põletiku ehk sepsise. Bakterid võivad verre sattuda mitmel viisil. Eri tüüpi bakteritel on iseloomulikud vereringesse sattumise teed. Bakterieemia tekkimise riskitegurite hulgas on HIV-nakkus, suhkurtõve põdemine, hemodialüüs, elundisiirdamine, hematopoeetiliste tüvirakkude siirdamine, ravi glükokortikosteroidididega, neerupuudulikkus.
Teema: Mäed
Schneeberg ([ˈʃneːbɛɐk]) oma 2076 m kõrguse Klosterwappeni tipuga on Alam-Austria kõrgeim mägi ning Alpide idapoolseim ja põhjapoolseim mägi, mis ületab 2000 m. Tegemist on omanäolise lubjakivimassiiviga, mille kolmel küljel on järsud nõlvad. Schneeberg on üks Põhja-Lubjakivialpidest Alam-Austria ja Steiermargi vahelisel piirialal Austria idaosas. Seda ja Raxi (2007 m) u. 13 km edela pool peetakse ühiselt Wiener Hausbergeks (Viini "kohalikud mäed"). Rikkalikud karstiplatood on alates 1873. aastast pakkunud Viinile 120 km pikkuse torujuhtme kaudu joogivett ja väidetavalt on see maailma parim joogivesi. Selgetel päevadel on Schneeberg hästi näha Viini osadest, mis asuvad linnulennult umbes 65 km kaugusel, Bratislavast Slovakkias ja isegi Babí Lomist Brno kohal, mis asub 180 km kaugusel. Schneeberg on üle 1500 m kõrgune tipp, mis ületab ülimalt silmapaistva tipu (1500) piiri. Nüüdseks üle 100 aasta vana hammaslatt-raudtee, Schneebergi raudtee, tõuseb 1800 m kõrgusele, vähendades tippuminekut tunni või kaheni. Jalutajatele on ka mitmeid teisi marsruute, sealhulgas Puchberg am Schneebergi kuurortlinnast idas või Höllentalist lõunas. Schneebergi põhjaküljel on tõusuteena Fadensteig. Kogenud matkajatele on tee üle Fadensteigi väärt. Fadensteigi alguspunkt on Edelweißhütte Fadensattelil 1235 m kõrgusel. Tipuplatool on mitmeid mägimajakesi, mida külastavad igal aastal tuhanded jalutajad, mägironijad ja isegi mägiratturid. Seal on palju suusaradu, mõned neist väga järsud, millest kuulsaim viib üle Breite Riesi.
Teema: Kirjanikud
Elisabeth Kaut; kirjanikunimi Ellis Kaut (17. november 1920 Stuttgart – 24. september 2015 Fürstenfeldbruck) oli saksa lastekirjanik. Ellis Kaut on kirjandusliku tegelase majavaim Pumukli looja. Eesti keeles on ilmunud tema lasteraamat "Meister Eder ja Pumukkel" (saksa keelest tõlkinud Reet Kudu; Tiritamm 2005).
Teema: Jõed
Koiva on jõgi Venemaal Permi oblastis, Tšussovaja jõe parempoolne lisajõgi. Jõgi algab Sineje Bolotost ja voolab Uuralites, suubudes Tšussovaja jõkke. Jõe pikkus on 180 km ja valgla on 2250 km². Vooluhulk suudmes on teadmata, keskmine vooluhulk suudmest 65 kilomeetrit ülevalpool on 15 m³/s. Ülemjooksul voolab Koiva edelasse, alamjooksul läände. Koiva on kiire vooluga, jõe kallastel laiub taiga. Suuremad asulad jõe kallastel on Tjoplaja Gora ja Kusje-Aleksandrovski. 1829. aastal avastati Koiva jõe kallastelt teemandileiukoht. Jõe nimi on tulnud permikomikeeletest sõnadest koi, mis tähendab pritsmeid, ja va, mis tähendab vett.
Teema: Jõed
Ket (vene Кеть, Большая Кеть, sölkupi Kõõt) on jõgi Siberis, Obi parem lisajõgi. Voolab Lääne-Siberi lasukmaal, suubub Kolpaševo linna juures Obi jõkke. Pikkus 1621 km, valgla 94 200 km². Novembrist maini on jääs. Suuremad lisajõed on Sotšur ja Jelovaja.
Teema: Poliitikud
Mõhhailo Spõrõdonovõtš Melnõk (ukraina keeles Михайло Спиридонович Мельник; 14. märts 1944 – 10. märts 1979) oli Ukraina ajaloolane, luuletaja, inimõigusaktivist, dissident ja Ukraina Helsingi grupi liige. Ta oli Ukraina ajalugu käsitleva raamatu autor, mille KGB konfiskeeris.
Teema: Jalgpall
Londoni Chelsea esimeseks peatreeneriks sai 1905. aastal John Tait Robertson. Seisuga detsember 2022 on klubis töötanud 29 peatreenerit (4 neist – treener-mängija rollis) ja 11 ajutist treenerit. Praeguseks jalgpalliklubi treeneriks on Graham Potter.
Teema: Filmid
Animafilm ehk animatsioonfilm (vananenud termin multifilm) on animatsioonil põhinev film. Animafilmi tegijat nimetatakse animaatoriks. Ladina sõna "anima" tähendab eesti keeles 'hinge, elu' ja animeerimine tähendab eesti keeles 'hingestamist, elustamist'; niisiis on animafilm elutute asjade või piltide justkui elustamisega tehtud film, mille tulemusena need hingetud asjad hakkavad elama. "Animafilm" on samatähenduslik sõnaga "multifilm". Kui Eestist ida pool on neid kaaderhaaval tehtud filme nimetatud multifilmideks, siis lääne pool nimetatakse neid animafilmideks. Animafilmi alamliikideks on joonisfilm, nukufilm, arvutianimatsioon ehk raalmultikas, kollaaž, objekt-animatsioon, piksilatsioon. Iga elutu asi, mida inimene nihutab, seda liikumist samal ajal kaaderhaaval pildistades, võib olla animafilmi osa.
Teema: Mäed
Barbeau (inglise Barbeau Peak) on mägi Qikiqtaaluki maakonnas Nunavutis Kanadas, Nunavuti ja Kanada Arktika saarestiku kõrgeim tipp. Asub Ellesmere'i saarel Quttinirpaaqi rahvuspargis. Mägi on saanud nime 1969. aastal Kanada etnograafi ja folkloristi Marius Barbeau auks.